Komisijos tarnybų darbinis dokumentas - Lydraštis Pasiūlymas Europos parlamento ir Tarybos sprendimas kuriuo iš dalies keičiama Tarybos direktyva 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų (dichlormetano) pardavimo ir naudojimo apribojimais, suderinimo (Tarybos direktyvos 76/769/EEB dalinis pakeitimas) - Poveikio vertinimo santrauka {COM(2008) 80 galutinis} {SEC(2008) 192} /* SEK/2008/0193 galutinis */





[pic] | EUROPOS BENDRIJŲ KOMISIJA | Briuselis, 14.2.2008 SEC(2008) 193 KOMISIJOS TARNYBŲ DARBINIS DOKUMENTAS Lydraštis Pasiūlymas EUROPOS PARLAMENTO IR TARYBOS SPRENDIMAS kuriuo iš dalies keičiama Tarybos direktyva 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų (dichlormetano) pardavimo ir naudojimo apribojimais, suderinimo (Tarybos direktyvos 76/769/EEB dalinis pakeitimas) Poveikio vertinimo santrauka {COM(2008) 80 galutinis} {SEC(2008) 192} Atsakingas GD: Įmonių ir pramonės generalinis direktoratas Kitos susijusios tarnybos: AGRI, ENV, SANCO, JRC, EMPL, ECFIN, TRADE, JLS, MARKT, RTD, SJ, TREN, SG Darbotvarkės planavimas arba nuoroda į darbo grupę: 2007/ENTR/016 PAGRINDINIAI FAKTAI Ši poveikio vertinimo santrauka[1] pridedama prie pasiūlymo dėl sprendimo iš dalies keisti Direktyvos 76/769/EEB nuostatas, susijusias dichlormetano (DCM), esančio dažų nuėmiklių sudėtyje, pardavimo ir naudojimo apribojimais. DCM nėra įtrauktas į Reglamentu (EEB) Nr. 793/93 dėl esančių medžiagų rizikos įvertinimo ir kontrolės nustatytus prioritetinius sąrašus. Tačiau atlikus kelis dažų nuėmiklių, kurių sudėtyje yra DCM, keliamo pavojaus tyrimus[2], paaiškėjo, kad būtina imtis rizikos mažinimo priemonių visoje ES. Poveikio vertinime pateikiama įvairių priemonių analizė ir vertinimas, atsižvelgiant į jų veiksmingumą, praktiškumą, ekonominį poveikį ir stebėseną, siekiant mažinti pramonės, specialistų ir vartotojų reikmėms naudojamų dažų nuėmiklių, kurių sudėtyje yra DCM, keliamą pavojų sveikatai. PROCEDūRINIAI KLAUSIMAI IR KONSULTACIJOS SU SUINTERESUOTOSIOMIS šALIMIS Darbo grupė, atsakinga už Direktyvos 76/769/EEB įgyvendinimą, keliuose susitikimuose su Komisijos, valstybių narių (VN) ir Europos chemijos pramonės tarybos (CEFIC) atstovais aptarė galimus dažų nuėmiklių, kurių sudėtyje yra DCM, naudojimo apribojimus. Taip pat vyko konsultacijos su Europos vartotojų organizacija, Europos kasybos, chemijos ir energetikos pramonės darbuotojų federacija ir Europos profesinių sąjungų konfederacija. Šių susitikimų metu valstybės narės laikėsi skirtingų pozicijų: Jungtinė Karalystė, Airija, Italija, Graikija ir Lenkija manė, kad būtina papildoma darbo aplinkos kontrolė, tačiau nesutiko, jog reikia uždrausti naudoti produktą specialistų ar vartotojų reikmėms. Šios valstybės narės mano, kad per dideli apribojimai būtų neproporcingi nustatytam pavojui ir, kad pavojui sumažinti pakaktų kitų priemonių. Tuo tarpu Vokietija, Prancūzija, Švedija ir Danija paprieštaravo šiems teiginiams ir laikėsi nuomonės, kad narkotinis DCM poveikis ypač pavojingas, o užregistruotų mirčių ir nelaimingų atsitikimų skaičius rodo, kad šiuo metu taikomų priemonių (pvz., garų stabdiklių) nepakanka. Todėl šios valstybės narės pageidauja imtis griežtų priemonių naudojimo pramonės reikmėms atžvilgiu ir visiško uždraudimo − naudojimo specialistų ir vartotojų reikmėms atžvilgiu. Siekiant išvengti teisės aktų nuostatų sutapimo arba nesuderinamumo, taip pat buvo išnagrinėti kiti teisės aktai, kaip antai bendroji gaminių saugos direktyva ir darbuotojų saugos teisės aktai. PROBLEMOS APIBūDINIMAS IR POLITINėS INICIATYVOS TIKSLAI Pagal Direktyvos 67/548/EEB I priedą DCM yra klasifikuojamas kaip kancerogeninė 3 kategorijos medžiaga. Galimas DCM pavojus visų pirma siejamas su esant didelei koncentracijai atsirandančiu narkotiniu poveikiu, dėl kurio slopinama centrinė nervų sistema (CNS). Nors ūmus toksiškas poveikis CNS yra grįžtamasis, buvo užregistruoti keli mirties atvejai[3]. 1989−2007 m. ES užregistruota 18 mirties atvejų (9 − naudojant pramonės reikmėms, 8 − specialistų reikmėms, ir 1 − vartotojų reikmėms) ir 56 nemirtini atvejai (6 − naudojimo pramonės reikmėms, 26 − specialistų reikmėms, 10 − pramonės ir vartotojų reikmėms, ir 14 − vartotojų reikmėms). Pagrindiniai veiksniai, siejami su mirties atvejais dėl dažų nuėmiklių, kurių sudėtyje yra DCM, naudojimo, yra šie: - nepakankamas vėdinimas; - netinkamos asmens saugos priemonės; - netinkamų talpyklų naudojimas; - medžiagos naudojimas aplinkybėmis, kuriomis jų negalima naudoti; - su karščiu susiję nelaimingi atsitikimai; - (galimas) piktnaudžiavimas alkoholiu; - ilgalaikis poveikis; - priežastys nežinomos. Atliekant poveikio vertinimą pagal šiuos veiksnius buvo išnagrinėtos įvairios galimos kontrolės priemonės, skirtos nelaimingų atsitikimų skaičiui ir pavojui gyvybei mažinti. Šiuo pasiūlymu siekiama mažinti arba pašalinti nustatytą pavojų, siekiant užtikrinti aukštą sveikatos apsaugos lygį visiems asmenims, naudojantiems dažų nuėmiklius, kurių sudėtyje yra DCM (pramonei, specialistams ir vartotojams), ir visoje ES nustatyti suderintas taisykles, skirtas išvengti prekybos dažų nuėmimo produktais, kurių sudėtyje yra DCM, kliūčių Bendrijoje. KOMISIJOS TEISė IMTIS VEIKSMų Tarybos direktyva 76/769/EEB siekiama nustatyti suderintas taisykles siekiant užtikrinti aukštą žmonių sveikatos ir aplinkos apsaugos lygį visoje Bendrijoje ir išvengti skirtingų nacionalinių teisės aktų, galinčių sukurti kliūtis prekybai Bendrijos viduje. Atsižvelgiant į skirtingas valstybių narių nuomones dėl būtinybės imtis veiksmų ir skirtingų veiksmų, kurių jau ėmėsi kai kurios, bet ne visos, valstybės narės (Austrija, Danija ir Švedija), pavojaus kontrolė negali būti tinkamai įgyvendinta paliekant atsakomybę veikti tik valstybėms narėms. Veiksmai Bendrijos lygiu yra veiksmingiausias ir proporcingiausias būdas pašalinti arba sumažinti nustatytus pavojus, nepažeidžiant vidaus rinkos principų. EB sutarties 95 straipsnis yra tinkamas šio pasiūlymo teisinis pagrindas. SKIRTINGų POLITIKOS PASIRINKčIų, KURIOMIS SIEKIAMA TIKSLų, PALYGINIMAS Pasirinktys siekiamam tikslui, t. y. mažinti pavojų, kylantį naudojant dažų nuėmiklius, kurių sudėtyje yra DCM, parengtos remiantis Komisijos atliktų tyrimų informacija ir išvadomis. Taip pat atsižvelgta į valstybių narių, pramonės atstovų ir kitų suinteresuotųjų šalių pateiktą informaciją. Toliau pateikiamoje lentelėje apibendrinamos šio vertinimo išvados. PASIRINKTIS | VEIKSMINGUMAS | EFEKTYVUMAS | Veiksmų nesiimama | Labai mažas: ši pasirinktis neapsaugos nuo nelaimingų atsitikimų (mirtinų arba ne), pavojus ir toliau bus keliamas visoms paskirties grupėms. Valstybės narės toliau galėtų priimti nacionalinius teisės aktus, numatančius skirtingas ribojamąsias priemones, dėl to kiltų kliūčių vidaus rinkoje. | Mažas: pramonė nepatirtų jokių papildomų išlaidų, bet rizikos mažinimo tikslai nebūtų pasiekti nei vienoje paskirties grupėje. | Savanoriški pramonės veiksmai | Labai mažas: būtų sunku pasiekti susitarimą, kuriame būtų atsižvelgta į visos pramonės poreikius, nes pramonės atstovai laikosi skirtingų nuomonių. Valstybėms narėms būtų sunku patikrinti, ar pramonės atstovai vykdo savarankiškus veiksmus. Nebūtų užtikrinama vartotojų sveikatos apsauga. | Labai mažas: pramonė patirtų didelių administracinių išlaidų, susijusių su savanoriško įsipareigojimo, kuris turėtų apimti daug MVĮ, nustatymu ir jo vykdymo užtikrinimu bei stebėsena. | Techninės kontrolės priemonės: vėdinimas ir talpyklos | Didelis arba vidutinis (pramonės reikmėms): sumažėtų pavojus naudojant produktą pramonės reikmėms, tačiau bus būtinos papildomos asmens saugos priemonės darbuotojams apsaugoti. Vidutinis arba mažas (specialistų reikmėms): specialistai susidurtų su praktiniais sunkumais, nes vykdant veiklą ne pramonės objektuose jiems bus sunku įvertinti DCM poveikį ir užtikrinti pakankamą vėdinimą. talpykloms taikomos priemonės galioja tik tam tikroms specialistų reikmėms, o kitoms − ne. Labai mažas (vartotojų reikmėms): būtų sunku užtikrinti gerą vėdinimą tuo atveju, kai vartotojams reikia naudoti dažų nuėmiklius pastato viduje arba esant prastoms oro sąlygoms. talpykloms taikytinos priemonės negalioja. | Didelis arba vidutinis (pramonės reikmėms): mechaninei vėdinimo sistemai įrengti gali prireikti pakeisti turimus įrenginius, dėl to įmonės, ypač MVĮ, patirtų išlaidų. talpyklų pritaikymas gali būti tikslingas, jei būtų keičiamos nedidelės detalės, tačiau labai netikslinga, jei tektų keisti dideles dalis, nes tai sukels didesnių išlaidų. Vidutinis arba mažas (specialistų reikmėms): būtų patirtos didelės išlaidos būtinoms priemonėms įrengti, be to, jos bus skirtos tik konkrečiai specialistų veiklos sričiai. konkretiems atvejams gali prireikti brangių papildomų įrenginių bei ekspertų žinių, kaip jais teisingai naudotis. Labai mažas (vartotojų reikmėms): siekiant visada užtikrinti gerą vėdinimą, bus reikalinga ypač brangi įranga. | Saugos priemonės: 1. Asmens saugos priemonės 2. Talpyklos dydžio ribojimas ir jos projektavimo reikalavimai 3. Produkto sudedamųjų dalių reikalavimai | Didelis (pramonės reikmėms): apsauga nuo poveikio odai būtų užtikrinta naudojant tinkamos medžiagos pirštines. Kvėpavimo apsaugą užtikrintų tinkamos kaukės arba respiratoriai. Vidutinis (specialistų reikmėms): būtų sunku įvertinti, ar tinkama apsauginių pirštinių medžiaga (priklausomai nuo tam tikrų parametrų, pvz., poveikio lygio, mechaninio darbo intensyvumo ir trukmės) naudojama tam tikromis darbo sąlygomis, pvz., savarankiškai dirbantiems asmenims arba atliekant darbus ne pramonės objektuose. nedidelė tikimybė, kad respiratoriai bus naudojami visais būtinais atvejais. Mažas (vartotojų reikmėms): nebūtų užtikrinama, kad vartotojai tinkamai naudos asmens saugos priemones arba prireikus jas pakeis. nebūtų užtikrinama vartotojų sveikatos apsauga. | Vidutinis (pramonės reikmėms): įmonės patirtų papildomų išlaidų veiksmingoms asmens saugos priemonėms įsigyti, nes jas reiktų rinktis atsižvelgiant į konkrečias darbo sąlygas ir vėdinimui bei talpykloms taikomas techninės kontrolės priemones. Vidutinis arba mažas (specialistų reikmėms): įmonės patirtų papildomų išlaidų, nes joms reiktų pasirinkti ir įsigyti tinkamą įrangą, užtikrinančią tinkamą apsaugą, esant dažnai besikeičiančioms darbo sąlygoms. Mažas (vartotojų reikmėms): išlaidos būtinoms asmens saugos priemonėms įsigyti būtų neproporcingos, ypač smulkiems „pasidaryk pats“ tipo darbams. | Mažas (pramonės, specialistų ir vartotojų reikmėms): talpyklos dydžio sumažinimas ir reikalavimas projektuoti siaurakakles talpyklas būtų veiksminga priemonė mažinti pavojų, kylantį nutekėjus medžiagoms avarijos atveju, tačiau tai iš esmės nepakeistų produkto naudojimo metodo ir nesumažintų susijusio pavojaus. naudotojai negalės šepetėliu pasiekti produkto, esančio siaurakaklėje talpykloje, todėl jie išpils talpyklos turinį į platesnę talpyklą ir taip patirs dar didesnį DCM garų poveikį. | Mažas (pramonės, specialistų ir vartotojų reikmėms): didelis dažų nuėmiklių kiekis reikalingas pramonės ir specialistų reikmėms naudojant mirkymo talpyklas. būtų patirta papildomų išlaidų ir išaugtų laiko sąnaudos, nes reikėtų naudoti kelias skirtingas talpyklas, be to, padidėtų pakavimo atliekų kiekiai, todėl ši pasirinktis nėra labai efektyvi. | Mažas (pramonės, specialistų ir vartotojų reikmėms): sumažinus DCM kiekį, reikėtų naudoti didesnį kitų sudedamųjų medžiagų kiekį, dėl to taip pat galėtų kilti pavojus (pvz., dėl degių komponentų). Kvapiosios medžiagos naudojimas produkto sudėtyje paskatintų vartotojus naudoti paprastas kaukes, taigi, jie nebūtų tinkamai apsaugoti nuo DCM poveikio. Garų stabdikliai naudojami jau daug metų, tačiau jie neužtikrina tinkamos DCM poveikio kontrolės naudojant produktą. | Mažas (pramonės, specialistų ir vartotojų reikmėms): mažesnė DCM koncentracija sumažintų produkto efektyvumą ir dažų nuėmimo procesas būtų mažiau veiksmingas. todėl siekiant rezultato, produktu reikės naudotis ilgesnį laiką ir bus patirta papildomų išlaidų. | Privalomi mokymai ir licencijų išdavimas | Vidutinis arba mažas (pramonės reikmėms): pagal darbuotojų saugos teisės aktus darbdaviai privalo suteikti tinkamą apsaugą nuo pavojaus, kylančio naudojant produktus, kurių sudėtyje yra DCM. Valstybės narės gali nenorėti arba negalėti rengti mokymų ir licencijų išdavimo sistemų. Didelis (specialistų reikmėms): mokymai ir licencijų išdavimas pagerins informaciją apie keliamą pavojų ir būtinas saugos priemones, ypač MVĮ ir savarankiškai dirbančių asmenų, kuriems netaikomi darbuotojų saugos teisės aktai, atžvilgiu. tai būtų ypač veiksminga ne pramonės objektuose atliekamiems darbams. Valstybės narės gali nenorėti arba negalėti rengti mokymų ir licencijų išdavimo sistemų. Netinkamas vartotojams. | Vidutinis (pramonės reikmėms): papildomų išlaidų patirtų įmonės, nusprendusios tiekti arba naudoti dažų nuėmiklius, kurių sudėtyje yra DCM, nes joms tektų rengti mokymus, skleisti informaciją, atlikti bandymus ir išduoti licencijas asmenims, ketinantiems imtis dažų nuėmimo veiklos ir naudoti DCM produktus. Dėl mokymų ir licencijų išdavimo sistemų administravimo daugiau atsakomybės ir administracinės naštos tektų valstybėms narėms. Vidutinis (specialistų reikmėms): papildomų išlaidų patirtų įmonės, nusprendusios tiekti arba naudoti dažų nuėmiklius, kurių sudėtyje yra DCM, nes joms tektų rengti mokymus, skleisti informaciją, atlikti bandymus ir išduoti licencijas asmenims, ketinantiems imtis dažų nuėmimo veiklos, naudojant DCM produktus. Dėl mokymų ir licencijų išdavimo sistemų administravimo daugiau atsakomybės ir administracinės naštos tektų valstybėms narėms. Netinkamas vartotojams. | Visiškas uždraudimas | Mažas (pramonės reikmėms): visiškai uždraudus naudoti dažų nuėmiklius, kurių sudėtyje yra DCM, bus pašalintas DCM keliamas pavojus. Tačiau visiškas uždraudimas jokių kitų privalumų neturi, todėl kitos pavojaus mažinimo priemonės galėtų būti lygiai tokios pat veiksmingos. Vidutinis (specialistų reikmėms): atsižvelgiant į užregistruotų mirčių skaičių, ši pasirinktis būtų labai veiksmingas specialistų apsaugos būdas. tačiau ši pasirinktis būtų mažiau veiksminga, jei specialistams būtų skirti tinkami mokymai ir darbo metu jie būtų aprūpinti tinkamomis asmens saugos priemonėmis. Didelis (vartotojų reikmėms): kadangi vartotojai neturi galimybės įsigyti tokią pat įrangą (ypač techninės kontrolės priemones ir asmens saugos priemones), kokią turi specialistai ar pramonės atstovai, be to, jie nėra apmokomi, o darbo namuose sąlygos kai kuriais atvejais yra žymiai prastesnės, ši priemonė geriausiai užtikrintų vartotojų apsaugą nuo DCM poveikio. Kompetentingoms valdžios institucijoms būtų lengviau įgyvendinti visiško uždraudimo galimybę, nes vartotojams nebūtų taikomos jokios kitos priemonės. | Vidutinis (pramonės ir specialistų reikmėms): DCM produktų gamintojai patirtų didelių nuostolių, tačiau kitų produktų gamintojai turėtų naudos. Dažų nuėmiklių gamintojai patirtų gana neutralų poveikį, nes daugelis jų jau gamina alternatyvius produktus. Visiškas uždraudimas pirmiausia paveiktų naudojančias įmones, nes: a) padidės alternatyvių produktų kaina; b) pritaikant turimus įrenginius alternatyviems produktams naudoti, bus patirta kapitalo išlaidų ir c) sumažės produktyvumas, kadangi siekiant rezultato, reikės ilgesnį laiką ir pakartotinai naudoti alternatyvius produktus. didelius nuostolius patirs MVĮ, kurių pelningumas yra nedidelis. Vidutinis arba didelis (vartotojų reikmėms): DCM produktų gamintojai patirtų vidutinių nuostolių, tačiau alternatyvių produktų gamintojai turėtų naudos. Dažų nuėmiklių gamintojai patirtų neutralų poveikį, nes dažų nuėmiklius gaminančios įmonės dažnai gamina dažų nuėmiklius, kurių sudėtyje yra DCM, ir jo neturinčius dažų nuėmiklius. todėl bendras poveikis greičiausiai būtų neutralus. Sumažėtų bendros vartotojų išlaidos, susijusios su dažų nuėmikliais ir asmens saugos priemonėmis, būtinomis naudojant dažų nuėmiklius, kurių sudėtyje yra DCM. | IšVADOS Šis pasirinkčių derinys laikomas darniausiu ir proporcingiausiu: - Dažų nuėmikliai, kurių sudėtyje yra DCM (pramonės reikmėms): Pramonės veiklos metu reikėtų taikyti šiuos reikalavimus: - naudoti tinkamas apsaugines pirštines; - naudoti veiksmingą vietinio vėdinimo sistemą arba individualią oro tiekimo sistemą bei kvėpavimo takų apsaugos priemones; - užtikrinti techninės talpyklų kontrolės priemones. Visiškas uždraudimas visų pramonės reikmių atžvilgiu būtų neproporcingas, atsižvelgiant į dideles pramonės išlaidas ir neišsamią informaciją apie alternatyvius produktus. Kitos pasirinktys, pvz., talpyklos dydžio ribojimas ir produkto sudedamųjų dalių reikalavimai, nėra veiksmingas būdas pašalinti DCM poveikį ir mažinti pavojų. - Dažų nuėmikliai, kurių sudėtyje yra DCM (specialistų reikmėms): DCM naudojimas specialistų reikmėms ne pramonės objektuose turėtų būti apskritai uždraustas, tačiau valstybės narės savo teritorijoje galėtų leisti specialias licencijas gavusiems specialistams naudoti DCM. Suinteresuotosios įmonės ir susijusios valstybės narės būtų atsakingos už būtinų mokymo ir licencijų išdavimo sistemų parengimą. Valstybės narės būtų atsakingos už jų stebėseną. Pagal šią priemonę visa atsakomybė ir administracinė našta už mokymų bei licencijų išdavimo sistemos parengimą ir kontrolę atitinkamomis priemonėmis teks valstybėms narėms ir suinteresuotosioms įmonėms. Kitos pasirinktys, pvz., techninės kontrolės priemonės, talpyklos dydžio ribojimas ir produkto sudedamųjų dalių reikalavimai, nėra veiksmingas būdas pašalinti DCM poveikį ir mažinti pavojų, kylantį specialistams naudojant DCM. - Dažų nuėmikliai, kurių sudėtyje yra DCM (vartotojų reikmėms): Visiškas dažų nuėmiklių, kurių sudėtyje yra DCM, teikimo į rinką vartotojų reikmėms uždraudimas yra vienintelė veiksminga priemonė pašalinti vartotojams kylantį pavojų, kadangi vartotojams mėgėjams naudojantis „pasidaryk pats“ tipo priemonėmis, būtų neįmanoma atidžiai stebėti jų elgsenos, ar užtikrinti tinkamus mokymus bei būtinų saugos priemonių naudojimą. Atsižvelgiant į bendras sąnaudas ir teikiamą naudą, ši priemonė laikoma proporcinga. Nei viena šių priemonių neturės poveikio ES biudžetui. STEBėSENA IR VERTINIMAS Valstybėse narėse yra nusistovėjusios sistemos ir paskirtos institucijos, stebinčios atitiktį Direktyvos 76/769/EEB apribojimams. Tokios pačios struktūros gali būti naudojamos pagal Reglamentą (EB) 1907/2006. Be to, Europos cheminių medžiagų agentūra administruos keitimosi informacija apie reikalavimų vykdymo užtikrinimą forumą ir koordinuos už šio reglamento įgyvendinimą atsakingų valstybių narių institucijų tinklą. [1] Visą tekstą anglų kalba galite rasti tinklavietėje http://ec.europa.eu/enterprise/chemicals/studies_en.htm [2] 1999 m. lapkričio mėn. TNO-STB tyrimas; 2004 m. balandžio mėn. ETVAREAD ekspertų grupės ataskaita; 2007 m. balandžio mėn. RPA tyrimas. Šie tyrimai pateikiami tinklavietėje http://ec.europa.eu/enterprise/chemicals/studies_en.htm [3] 2005 m. kovo mėn. priimta Mokslinio komiteto nuomonė. http://ec.europa.eu/health/ph_risk/committees/04_scher/scher_opinions_en.htm